Аддзел адукацыі, спорту і турызму адміністрацыі

Кастрычніцкага раёна г. Гродна

**Дзяржаўная ўстанова адукацыі «ЯСЛI-САД № 91 г. ГРОДНА»**

**КАНСУЛЬТАЦЫЯ**

**“Драматызацыя і інсцэніраванне мастацкіх твораў”**

Выхавальнік дашкольнай адукацыі

вышэйшай катэгорыі

Авяцісава Т.Р.



г. Гродна

пр-т Кляцкова, 74

Сапраўднае спасцiжэнне лiтаратурных твораў дашкольнiкамi немагчыма без развiцця ў iх глыбокай асабiстай зацiкаўленасцi i самастойнага творчага ўсведамлення. З найбольшым эффектам iнтэўсiўнае развiцце гэтых здольнасцей здзяйсняецца ў працэсе самастойнай мастацка-творчай дзейнасцi дзяцей. Мастацкая лiтаратура актыўна ўключаецца ў вядучы вiд дзейнасцi дзяцей – гульню-драматызацыю.

Драматызацыя – гэта разыгрыванне ў ролях мастацкага лiтаратурнага твора, перадача характэрных рыс герояў. Гульнi-драматызацыi даюць шырокi прастор для выяўлення ў дзяцей творчых здольнасцей, самастойнасцi, iнiцыатывы. У гульных-драматызацыях дзецi адлюстроўваюць свае ўражаннi пра лiтаратурны твор, у мастацкiх вобразах увасабляюць яго персанажау, перадаюць розныя падзеi, што адбывюцца у творы.

 Жывыя iнтанацыi маўлення, выразныя, свабодныя рухi, мiмiка, жэсты надаюць гульням дзяцей натуральнасць i праўдзiвасць.Пагуляць дзiцяцi ў такую гульню спачатку прапаноўвае выхавальнiк. Аднак для гэтага дашкольнiку неабходна глыбока ўсвядомiць мастацкi твор i добра ведаць яго змест, таму што гульня-драматызацыя свайго роду завяршэнне працэсу яго ўспрымання. Паводле Н.С.Карпiнскай, дзецi дашкольнага ўзросту дакладна i поўна разумеюць змест мастацкага твора, вызначаюць план сваiх дасягненняў па выкананнi ролi, аднак ў iх адсутнiчаюць уменнi i навыкi творчай рэалiзацыi гэтай ролi у працэсе гульнi. З мэтай развiцця творчых здольнасцей выхаванцаў яна прапануе вучыць спецыяльным мастацкiм уменням i навыкам, сярод якiх значнае месца займаюць навыкi выразнасцi i вобразнасцi маўлення.

 Гульня-драматызацыя аказвае актывiзуючы ўплыў на развiцце выразнага беларускага маўлення, пасколькi яна спалучае разам гульнявую i камунiкатыуную накiраванасць. У гульнi- ўдраматызацыi дашкольнiкi маюць магчымасць спалучаць рэпрадуктыўнае маўленне (перайманне ў iнтанацыйнай выразнасцi выхавальнiка, мовы лiтаратурнага тэксту) i прадуктыўнае (уласнае актыўнае маўленне).

На развiцце творчых здольнасцей дзяцей значны ўплыў аказвае iх цiкавасць да мастацкага зместу. Спачатку гэта цiкавасць праяўляецца ў самым факце прыняцця ўдзелу ў гульнi. У дальнейшым пастаноўка перад дзецьмi пэўных задач па выкананнi iмi разнастайных ролей прыводзiць да таго, што iх цiкавасць пераходзiць на працэс дзейнасцi, на якасць яго выканання. Для дашкольнiкаў становiцца больш значным i iстотным не толькi тое, аб чым неабходна гаварыць i што паказваць, але і тое, як гэта правiльна i прыгожа зрабiць.

Для развiцця ў дзяцей творчых здольнасцей можна прапанаваць наступныя заданнi: выканаць з рознай iнтанацыяй невялiкую фразу цi мастацкi тэкст (сумна, радасна, здзiўленна); сказаць невялiкую фразу з рознай сiлай голасу; прачытаць вершаваныя радкi пэўным тонам i зададзенай тэмбравай афарбоўкай.

У сярэдняй групе развiцце творчых здольнасцей адбываецца на спецыяльных занятках па мастацка-маўленчай дзейнасцi. У старэйшай групе гульнi-драматызацыi праводяцца падчас самастойнай мастацка-маўленчай дзейнасцi дзяцей. Дзецi могуць драматызаваць творы як для сябе, так i для маленькiх гледачоў, для сваiх бацькоў.

Пасля чытання цi расказвання мастацкага зместу выхавальнiкам дзецi пераказваюць яго, каб лепш запомнiць сюжэт. У ходзе спецыяльнай гутаркi педагог высвятляе, як дзiця разуме сваю ролю, якi яго герой па знешнiм выглядзе i характару, цi падабаецца ен дзiцяцi; прапанаваць паказаць, як рухаецца персанаж.

Для гульнi-драматызацыi неабходна падрыхтавць разам з дзецьмi атрыбуты, элементы касцюмаў. Яны ўзмацняюць ўяўленнi дзяцей, ўносяць радасць i яркасць у гульню. У гульнях-драматызацыях, якiя праводзяцца на занятках, прымаюць удзел усе дзецi Адны выконваюць галоўныя ролi, другiя - другарадныя. Гульню-драматызацыю можна праводзiць 2-3 разы, кожны раз з новым саставам удзельнiкаў. У малодшых групах выхавальнiк сам размяркоўвае ролi памiж дзецьмi, а ў старэйшых праходзiць калектыўна. Педагог кiруе гульней, нагадвае i ўдакладняе змест мастацкага твора, сочыць за дакладнасцю вобразаў. Ен можа ўзяць якую-небудзь роль сабе.

Акрамя гульнi-драматызацыi ў дашкольнай установе праводзiцца яшчэ i iнсцэнiраванне мастацкiх твораў, якое ўяуляе сабой дакладнае i паслядоўнае адлюстраванне лiтаратурнага тэксту. У адрозненнi ад гульнi-драматызацыi iнсцэнiраванне патрабуе спецыяльнага завучвння тэксту. Яго праводзяць толькi з дзецьмi старшай групы, звычайна падчас правядзення ранiшнiкаў, канцэртаў, свят. Пры iнсцэнiраванне лiтаратурных твораў неабходна абавязкова выкарыстоўваць дэкарацыi, атрыбуты, касцюмы. У iнсцэнiраваннi, як правiла, есць вядучы, якi вымаўляе словы ад аўтара. З iнсцэнiраваннем мастацкiх твораў дзецi знаемяцца падчас слухання мастацкага твора праз аўдыематэрыялы, у выкананнi сапраудных майстроў мастацкага слова.